**דף עבודה: משחק - האם זה כתוב?**

**הוראות**

מטרת המשחק: לאסוף כמה שיותר כרטיסי אמת.

תכולת המשחק: דף ובו צילום מוגדל של הטקסט (שופטים ג פסוקים יב-ל); כרטיסים ועליהם מידע על סיפור אהוד בן גרא – מידע אמיתי הכתוב בטקסט ומידע שקרי.

מספר משתתפים: 4-2

מנצח: מי שבידו מספר רב ביותר של כרטיסי אמת.

הכנות לקראת המשחק: במרכז הקבוצה מונח צילום הטקסט מוגדל ובנוסף מצוי הטקסט בידי כל תלמיד. מערבבים את הקלפים ומחלקים אותם בשווה בין המשתתפים.

מהלך המשחק: כל תלמיד בתורו מרים כרטיס מאלה המצויים בידו, קורא אותו בקול רם, מעיין בטקסט ובוחן אם המידע שבכרטיס מתאים לכתוב בטקסט. אם המידע אמיתי, הוא משאיר את הכרטיס בידו, והתור עובר למשתתף הבא. אם המידע אינו נכון או אינו כתוב בטקסט, הוא מניח את הכרטיס בצד, והתור עובר למשתתף הבא.

**כרטיסי המשחק**

|  |  |
| --- | --- |
| אהוד בן גרא ישב בעליית המקרה. | אהוד בן גרא הכין חרב ולה שני פיות. |
| עגלון מלך מואב אסף אליו את בני עמון ועמלק ויחד הם יצאו למלחמה נגד ישראל. | בני ישראל העלו מיסים למואב במשך יותר מעשרים שנה. |
| אהוד בן גרא היה איטר יד ימינו, ידו החזקה הייתה יד שמאל. | אהוד בן גרא היה משבט אפרים. |
| המואבים העלו מיסים לבני ישראל. | אחרי המלחמה נגד מואב הארץ שקטה ארבעים שנה. |
| מיד אחרי שאהוד הרג את עגלון מלך מואב הוא ברח. | עבדי המלך לא נתנו לאהוד להיכנס למסדרון. |
| עגלון מלך מואב רצה לשמוע את דבר הסוד של אהוד. | ארץ מואב שכנה ממערב לים המלח. |
| בני ישראל ביקשו מאהוד להביא את המנחה לעגלון והוא ניצל את ההזדמנות. | כאשר אהוד הרג את עגלון מלך מואב, היו בחדר גם עבדי המלך. |
| עליית המקרה היא מקום גבוה סמוך לגג ושם קריר יותר. | עבדי המלך חשבו שהוא מסיך את רגליו ולכן לא נכנסו. |
| עבדי המלך לא העזו לפתוח את דלת העלייה במפתח. | אהוד שלח שליחים שיביאו את אנשי שבט אפרים לצאת אתו למלחמה במואב. |
| אהוד תקע בשופר כסימן ליציאה למלחמה במואב. | חיילי מואב לא הצליחו לעבור את מעברות הירדן מארצם לכיוון מערב, לעבר ישראל. |
| בסוף המלחמה נכנעה מואב. | בסוף המלחמה נכנעה ישראל. |
| אהוד בן גרא נתן למלך מואב חלב וחמאה. | אהוד בן גרא לא היה צריך להסתיר את החרב כי היה שמאלי. |